text: Прекомерно изпотяване. Как да се справим с него? (рецепти) - Здравница
  Начало › Всички от актуално › Прекомерно изпотяване. Как да се справим с него? (рецепти)
  Прекомерно изпотяване. Как да се справим с него? (рецепти)
  Здравница | Прочетено: 675 пъти | Коментари: 0
  Прекомерното изпотяване може да е симптом на редица заболявания, но ако нямаме други оплаквания, то можем да опитаме с някои доказани рецепти от фитотерапията.
  "Здравница" събра най-популярните рецепти, препоръчвани при изпотяване:
  При повишена потливост да се вземат цветове от черен бъз (Sambucus nigra), варят се кратко време в мляко в пропорция 1:10. Получената маса се нанася върху дебел слой на марля и се налага засегнатото място в продължение на 20-30 мин. Сварените цветчета могат да се смесят с мед в съотношение 2:1. Процедурата се прави 1 път дневно до отзвучаване на оплакванията.
  При потливост на дланите и на стъпалата се препоръчва да се направи отвара от листата на синята, блатна боровинка (Vaccinium uliginosum) и да се прилага като компреси и промивки: 2 суп.л. листа се заливат с 1 ч.ч. вряла вода, ври 10 мин., кисне 1 час и се прецежда.
  Да се направи следната отвара от 1 суп.л. орехови листа, които се заливат с 2 ч.ч. вряла вода, кисне 15-20 мин. и се прецежда. За да втрива в кожата на тялото след баня. Могат да се правят частични бани при обилно потене на дланите и ходилата 1 път седмично.
  Смесват се 25 гр. листа от градински чай и зелените околоплодни обвивки на ореха, 50 гр. стръкове от полски хвощ. Вземат се 2 ч.л.от сместа, заливат се с 2 ч.ч. студена вода и се ползва на следващия ден. Пие се по 1-3 ч.ч. студен извлек дневно при обилно потене.
  Бръшлянът действа антибактериално и затова може да се направи домашен дезодорант: вземат се по 2ч.л. сушени бръшлянови листа и липов цвят, заливат се с 80 мл. вряла омекотена или дестилирана вода, кисне 10 мин. и се прецежда през хартиен филтър. След като изстине запарката се смесва с 30мл. 90- градусов спирт и 2 капки цитронено етерично масло( произведено от растението Cymbopogon nardus). Ползва се 1-2 пъти дневно.Възможно е да има алергия към него (зачервяване, сърбеж и др.) и затова първо да се тества за непоносимост като се нанася откъм вътрешната страна малко над китката.
  При обилно потене на ходилата да се прави гореща 20-30 мин.баня 2пъти дневно със запарка от 1 дафинов лист в произволно количество вряла вода, ,кисне 2-3 часа, след това се прецежда, леко се затопля и се употребява.
  Да се правят отново частични бани: 500 гр. дъбови кори врят 4-5 л. вода 15-20 мин., след което се прецежда. Процедурата се прави 2 пъти дневно по 15-20 мин. при телесна температура на отварата.
  Да се приготви отвара от 1-2 суп.л. наситнени сушени листа от дъбилен шмак (Rhus) врят в 500 мл. вряла вода в продължение на 5 мин.,кисне 10 мин, след което се прецежда. Препоръчва се при обилно потене на ходилата.